Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Fără înfrângere în faţa maghiarilor din 1981, tricolorii au început cum nu se putea mai bine meciul de pe Arena Naţională. Marica, a cărui titularizare a fost pusă sub semnul întrebării până la ora disputării jocului, a deschis scorul după numai 85 de secunde.

Vârful, în vârstă de 27 de ani, a profitat de eroarea lui Guzmics şi a înscris cu un şut plasat, din marginea careului. Românii au luat cu asalt poarta lui Adam Bogdan, dar Bourceanu şi Maxim nu şi-au putut trece numele printre marcatori.

A fost momentul în care a ieşit la rampă Mihai Pintilii. Din pasa lui Marica, stelistul a prins un şut fabulos, de la peste 30 de metri, şi a înscris primul său gol în tricoul naţionalei. Până la pauză, doar Hajnal i-a dat emoţii lui Tătăruşanu.

În repriza secundă, jucătorul antrenat de Dan Petrescu la Dinamo Moscova, Dzsudzsak, a încercat o execuţie de efect, însă nu a fost precis şi scorul a rămas nemodificat. Au urmat ocazii incredibile ratate de fotbaliştii lui Piţurcă. Bogdan Stancu şi Adi Popa au rămas singuri cu portarul maghiarilor, dar le-a lipsit precizia.

Dzsudzsak şi-a încercat norocul şi din lovitură liberă, dar tot românii au înscris. Tănase a punctat cu două minute înainte de final şi a adus o victorie categorică a tricolorilor, care ne apropie și mai mult de baraj, ultima șansă a noastră de a prinde un loc la Mondialul de anul viitor.

România se afla înaintea etapei a şasea a grupelor preliminare pe poziţia a treia, cu 10 puncte, iar acum ocupă locul doi, cu 13 puncte. Tricolorii au devansat ungurii, care au coborât de pe locul doi pe trei, cu 11 puncte. Prima poziţie este ocupată de Olanda.

Următorul meci al naţionalei României va avea loc, marţi, de la ora 21.00, tot pe Arena Naţională, în compania selecţionatei Turciei.

România - Ungaria 3-0

Au marcat: Marica 2, Pintilii 32, Tănase 88

România: Tătăruşanu - Măţel, Goian, Chiricheş, Raţ - Bourceanu, Pintilii - Torje (Tănase 58), Stancu, Maxim (Ad. Popa 64) - Marica (Hoban '80). Selecţioner: Victor Piţurcă

Ungaria: Bogdan - Vanczak, Liptak, Guzmics, Kadar - Korcsmar (Hajnal 34), Varga (Lovrencsics 68) - Koman (Szabics 85), Bode, Dszudsak - Szalai. Selecţioner: Sandor Egervari

Clasament GRUPA D

1. Olanda 19p (7j)

2. ROMÂNIA 13 p (7j)

3. Ungaria 11 p (7j)

4. Turcia 10 p (7l)

5. Estonia 7p (7j)

6. Andorra 0p (7j)

LIVE TEXT

Min. 90+3 - FINAL

Min. 90 - Tricolorii fac spectacol pe Arena Națională. Stancu a intrat în careu, după care a recentrat în spate, de unde Hoban a reluat cu capul, dar Bogdan a prins.

Min. 88 - GOOOOOOOL ROMÂNIA: 3-0, TĂNASE. Mijlocașul Stelei a trecut, elegant, de un fundaș al maghiarilor, după care a finalizat cu un șut la colțul lung.

Min. 85 - ULTIMA SCHIMBARE LA UNGARIA. A ieșit Koman, a intrat SZABICS

Min. 82 - Szalai a executat o lovitură liberă, de la aproximativ 30 de metri, din poziție perpendiculară, dar mingea s-a dus peste poartă.

Min. 80 - ULTIMA SCHIMBARE ROMÂNIA. A ieșit Marica, a intrat HOBAN

Min. 79 - Tătărușanu a prins, fără emoții, o minge centrată de pe dreapta în sensul de atac al maghiarilor

Min. 74 - Excelentă intervenție a lui Raț, care l-a blocat în ultimul moment pe Bode în careul nostru.

Min. 73 - Și Marica a tras, fără să stea mult pe gânduri, dar mingea a luat o traiectorie ciudată.

Min. 70 - MONUMENTALĂ OCAZIE!!! Și Adi Popa a scăpat singur cu Bogdan, a încercat un dribling, ungurii s-au repliat, mingea a rămas la Popa care a driblat ca-n curtea școlii, după care a centrat spre Marica, iar acesta din urmă a trimis cu capul peste.

Min. 69 - OCAZIA MECIULUI. Stancu a scăpat singur cu Bogdan, în poziție centrală, dar n-a reușit să marcheze. Portarul a respins în corner.

Min. 68 - A DOUA SCHIMBARE UNGARIA. A ieșit Varga, a intrat Lourencsics

Min. 66 - Bună acțiune de atac a echipei noastre, Tănase a preluat elegant, dar și-a prelungit prea mult mingea, iar aceasta a trecut de linia de corner. Totuși, a pasat înapoi, de unde Stancu a finalizat. Bine că n-a primit galben

Min. 64 - A DOUA SCHIMBARE ROMÂNIA. A ieșit Maxim, a intrat ADI POPA

#g La meci asistă 41.405 spectatori

Min. 59 - oi Vanczak, pentru un fault comis asupra lui Goian.

Min. 58 - PRIMA SCHIMBARE ROMÂNIA. A ieșit Torje, a intrat TĂNASE

Min. 56 - Dzsudzsak a încercat o finalizare de efect cu un lob din 11 metri-lateral stânga, dar n-a nimerit poarta

Min. 52 - Acțiune de atac a ungurilor, Bode a reluat cu capul pe spate, Tătărușanu a fost fix în spatele lui, și mingea a treut pe lângă.

Min. 51 - oi Bourceanu. Mijlocașul va fi suspendat cu Turcia!

Min. 48 - Marica a căzut în careu, după un duel cu Liptak, ca urmare a unei centrări venite de la Raț, dar n-a fost penalty.

Min. 46 - A început repriza a doua

Min. 45+3 - PAUZĂ

Min. 45+2 - oi Liptak pentru un fault comis asupra lui Maxim.

Min. 43 - Szalai a ratat o preluare în careul nostru și mingea a ajuns în brațele lui Tătărușanu. Dacă ar fi preluat, putea fi o fază periculoasă.

Min. 42 - Kadar a tras din alergare și de la distanță și mingea a trecut lejer pe lângă stâlpul din stânga porții lui Tătărușanu.

Min 36 - Marica l-a lansat pe Maxim, mijlocaşul lui Stuttgart a driblat, dar fundașii ungurilor au respins.

Min. 34 - PRIMA SCHIMBARE LA UNGARIA. A ieșit Korcsmar, a intrat HAJNAL.

Min. 32 - GOOOOOOOL ROMÂNIA: 2-0, PINTILII. Mijlocașul a marcat cu un șut senzațional, din afara careului, direct la vinclu.

Min. 31 - Panică în careul nostru, dar Raț a deposedat fenomenal.

Min. 27 - Stancu a primit în careu de la Torje, dar Guzmics a intervenit prin alunecare şi a trimis în corner. N-a fost penalty!

Min. 26 - Presiunea alor noștri crește vertiginos. Și Pintilii a tras, dar n-a nimerit ținta.

Min. 25 - Altă acțiune de atac a României. Torje a luat o minge pe cont propriu, după care i-a pasat lui Mățel în bandă, dar centrarea fundașului de la Astra a trecut prin spatele porții.

Min. 23 - Tricolorii se simt bine pe Arena Națională, mai ales că au avantaj pe tabela de marcaj. Elevii lui Pițurcă încearcă tot felul de scheme, așa cum a încercat și Bourceanu, dar a pasat prea în față și Stancu n-a mai ajuns la întâlnire

Min. 18 - Șansă de o nouă fază letală a tricolorilor, dar Stancu a fost surprins în ofsaid.

Min. 15 - Maxim a executat lovitura liberă, de la peste 20 de metri, acordată ca urmare a faultului comis asupra lui Torje, dar mingea s-a dus peste poartă.

Min. 14 - oi Korcsmar, pentru un fault asupra lui Torje

Min. 11 - Ungurii presează tot mai mult. Szalai a șutat slab de la 20 de metri și mingea s-a dus pe lângă poarta noastră.

Min. 6 - Lovitură de colț a tricolorilor, mingea a ajuns la Bourceanu, care, după un dribling scurt, a tras de la distanță, mingea a fost deviată, dar Bogdan a prins.

Min. 5 - Marica a încearcat să-l găsească pe Maxim cu o pasă filtrantă, dar defensiva maghiarilor a oprit faza.

Min. 4 - Dzsudzsák a executat o lovitură liberă, dar Raţ a respins

Min.2 - GOOOOOOOL ROMÂNIA: 1-0, MARICA. Atacantul român i-a furat mingea lui Vanczak, după care a scăpat singur și a finalizat elegant pe sub Bogdan

Min. 1 - Ungurii au și tras primul șut pe spațiul porții, dar de la mare distanță și fără nicio emoție pentru Tătărușanu.

Min. 1 - A început partida. Lovitura de start a aparținut naționalei Ungariei

ECHIPELE DE START

România (4-2-3-1)

Tătăruşanu - Măţel, Chiricheş, Goian, Raţ - Pintilii, Bourceanu - Torje, Stancu, Maxim - Marica



Rezerve: Lobonţ - Luchin, Papp, Găman, Latovlevici, Adi Popa, Tănase, Hoban, D. Grigore, Alexe, Gigel Bucur

Selecționer: Victor Pițurcă



Ungaria (4-2-3-1)

Bogdan - Vanczak, Liptak, Guzmics, Kadar - Korcsmar, Varga - Koman, Bode, Dzsudzsak - Szalai



Rezerve: Kiraly - Elek, Laczko, Nemeth, Fiola, Lovrencsics, Gyomber, Devecseri, Szabics, Szakaly, Hajnal, Megyeri

Selecționer: Sandor Egervari

Arbitru: Undiano Mallenco

Asistenţi: Roberto Del Palomar, Pau Devis

Rezervă: Carlos Gomez (toţi din Spania)

Etichete:

,

,

,

,

,

,

,